**Δικαιολογητικά – έγγραφα που πρέπει να προσκομίσουν οι νεοδιοριζόμενοι εκπαιδευτικοί στη Δ/νση Π.Ε. ΔΡΑΜΑΣ:**

* Φωτοαντίγραφο του πτυχίου (σε περίπτωση ξενόγλωσσου πτυχίου: μετάφραση, ΔΟΑΤΑΠ, απολυτήριο ελληνικού Λυκείου
* Φωτοτυπία δελτίου ταυτότητας
* Έγγραφο όπου να αναγράφεται το ΑΦΜ , ΑΜΚΑ, ΑΜΑ του εκπαιδευτικού
* Πιστοποιητικό οικογενειακής κατάστασης (τελευταίου τριμήνου)
* Φωτοτυπία αριθμού λογαριασμού τράπεζας με το ΙΒΑΝ (το πρώτο όνομα του δικαιούχου πρέπει να είναι της/του εκπαιδευτικού)
* Βεβαίωση Απογραφής από το e-ΕΦΚΑ (<https://www.efka.gov.gr/el/bebaiose-apographes>)
* Αντίγραφα Ενσήμων πρώτης ασφάλισης (οπωσδήποτε εάν υπάρχουν πριν από την 1η/1/1993)
* Πρόσφατη πρωτότυπη βεβαίωση γενικού ιατρού ή παθολόγου (δημόσιο νοσοκομείο ή ιδιώτης) που να βεβαιώνει την ικανότητα για άσκηση διδακτικών καθηκόντων όπως ορίζεται στο άρθρο 7 του Ν.4210/2013 (ΦΕΚ 254/Β΄/21-11-2013)
* Πρόσφατη πρωτότυπη βεβαίωση ψυχιάτρου (δημόσιο νοσοκομείο ή ιδιώτης) που να βεβαιώνει την ικανότητα για άσκηση διδακτικών καθηκόντων όπως ορίζεται στο άρθρο 7 του Ν.4210/2013 (ΦΕΚ 254/Β΄/21-11- 2013)
* Πιστοποιητικό στρατολογίας τύπου Α΄ ότι εκπλήρωσαν τις στρατιωτικές τους υποχρεώσεις ή έχουν απαλλαγεί νόμιμα από αυτές (για τους άντρες)
* Δήλωση περιουσιακής κατάστασης (σφραγισμένη σε φάκελο Α4)
* Βεβαίωση εντοπιότητας και συνυπηρέτησης αν απαιτείται κατά περίπτωση για την τοποθέτηση( τελευταίου τριμήνου)
* Έναν υπηρεσιακό φάκελο για το Προσωπικό Μητρώο Υπαλλήλου
* Λοιπά αποδεικτικά: βεβαιώσεις σεμιναρίων, γλωσσομάθειας, γνώσης υπολογιστών κ.λπ. που επιθυμείτε να καταθέσετε στο προσωπικό σας μητρώο.

Εάν δεν υπάρχουν τα δικαιολογητικά, ο εκπαιδευτικός είναι υποχρεωμένος να τα προσκομίσει εντός ενός μηνός από την ημερομηνία ανάληψης υπηρεσίας στη διεύθυνση.

**Δεν απαιτείται η προσκόμιση αντίγραφου ποινικού μητρώου καθώς αυτό αναζητείται αυτεπάγγελτα από την Υπηρεσία μας.**

**Αναγνώριση Μεταπτυχιακού – Διδακτορικού τίτλου σπουδών**

* Αίτηση του/της εκπαιδευτικού
* Αντίγραφο τίτλου σπουδών
* Αναλυτική βαθμολογία για μεταπτυχιακό ή περίληψη διδακτορικής διατριβής για διδακτορικό τίτλο. Στην περίπτωση τίτλων από πανεπιστήμια του εξωτερικού, απαιτείται η επίσημη μετάφραση και η αναγνώριση της ισοτιμίας του τίτλου από ΔΟΑΤΑΠ κλπ.

**Αναγνώριση προϋπηρεσίας**

* Αίτηση του/της εκπαιδευτικού
* Βεβαιώσεις προϋπηρεσίας (δημόσια και ιδιωτικά σχολεία, υπόλοιπο Δημόσιο), ταξινομημένες ημερολογιακά.